Сур’ёзныя змены павінны адбыцца і ў рабоце друкаваных СМІ. Яны перш за ўсё павінны развіваць мультыме­дыйны складнік сваёй дзейнасці, распаўсюджваць кантэнт па разнастайных каналах інфармацыі, інтэгравацца з рознымі медыяплатформамі. У гэтым плане прыкладам можа служыць работа буйнейшага медыяхолдынга “СБ — Беларусь сегодня”. Ён не толькі актыўна развівае свой інтэрнэт-рэсурс, але і працуе без прыцягнення бюджэтных субсідый. Радуе, што і большасць рэгіянальных газет ужо не лезуць у кішэню бюджэту. Па выніках года з прыбыткам спрацавалі 94 раённыя рэдакцыі. Але ў той жа час ёсць і такая тэндэнцыя: назіраецца паніжэнне тыражоў. Добрай падмогай у гэтым плане, лічаць удзельнікі выніковай калегіі Міністэрства інфармацыі, можа стаць больш шчыльнае пранікненне газетнага кантэнту ў сацсеткі, якімі цяпер асабліва актыўна карыстаецца моладзь.